**Elektros rinkos barometras: Lietuvoje didmeninė elektros kaina krito 2 proc.**

**Praėjusią savaitę didmeninė elektros kaina Lietuvoje krito 2 proc. ir siekė 111,49 Eur/MWh. Latvijoje kaina išliko stabili, o Estijoje elektra brango 2 proc. ir abiejose valstybėse siekė 110,99 Eur/MWh.**

„Elektros energijos kainos Baltijos šalyse išliko labai panašios kaip ir ankstesnę savaitę, nes energijos srautai į Baltijos šalis buvo tokie patys. Taip pat iš esmės nepasikeitė bendras atsinaujinančių išteklių balansas –vėjo energijos gamyba sumažėjo 16 proc., saulės energijos gamyba padidėjo 11 proc. „Nord Pool“ sistemos kainos padidėjimą daugiausia lėmė vėjo gamybos nuosmukis praėjusios savaitės pradžioje, o bendra vėjo energijos gamyba sumažėjo 29 proc.“, – sako energetikos sprendimų bendrovės „Elektrum Lietuva“ Verslo sprendimų departamento vadovas Artūras Zatulinas.

Nepriklausomų elektros tiekėjų Lietuvos gyventojams siūlomos kainos praėjusią savaitę taip pat sumažėjo. „Elektrum Lietuva“ gyventojams siūlo mokėti 24,987 ct/kWh, kainą fiksuojant 6 mėnesiams, arba 26,516 ct/kWh, pasirenkant 36 mėnesių fiksavimo laikotarpį.

Praėjusią savaitę elektros kainos „Nord Pool“ regione augo 16 proc. iki 79,83 Eur/MWh.

Elektros vartojimas „Nord Pool“ regione mažėjo ir siekė 8 671 GWh, gamyba taip pat smuko iki 9 429 GWh.

**Lietuvoje mažėjo ir vartojimas, ir gamyba**

Baltijos šalyse elektros vartojimas per savaitę bendrai mažėjo 4 proc. ir siekė 541 GWh. Lietuvoje elektros suvartota 6 proc. mažiau, 231 GWh, Latvijoje vartojimas krito 2 proc. iki 135 GWh, Estijoje – 3 proc. iki 175 GWh.

Elektros energijos bendros gamybos apimtys Baltijos šalyse praėjusią savaitę mažėjo 8 proc. ir siekė 346 GWh. Lietuvoje elektros energijos pagaminta 5 proc. mažiau nei ankstesnę savaitę – 98 GWh, Latvijoje – 17 proc. mažiau, 141 GWh, tik Estijoje vartojimas kilo 3 proc. iki 107 GWh.

Per savaitę visos trys Baltijos šalys kartu pagamino 64 proc. joms reikalingos elektros energijos. Lietuvoje pagaminta 42 proc., Latvijoje – 104 proc., Estijoje – 61 proc. šaliai reikalingos elektros energijos.

**Apie bendrovę „Elektrum Lietuva“:**   
*„Elektrum Lietuva“ yra didžiausios Baltijos šalyse žaliosios elektros gamintojos „Latvenergo“ (Latvija) antrinė įmonė, teikianti įvairius energetikos sprendimus buitiniams ir verslo klientams Lietuvoje. Net 88 proc. „Latvenergo“ pagamintos elektros energijos yra iš atsinaujinančių šaltinių. Bendrovė „Elektrum Lietuva“ šiuo metu tiekia elektrą daugiau nei 12 tūkst. įmonių, savo elektros tiekėju įmonę pasirinko virš 133 tūkst. namų ūkių, įmonė tiekia dujas 800 bendrovių, yra įrengusi virš 1000 saulės elektrinių bei tris saulės parkus (11 MW). Vystomi dar penki nauji saulės parkai, kurių bendra galia viršys 25 MW.*